анекдоти за Крикор и Гарабед
Навремето, един милиционер заловил някакъв апаш и го повел към районното. Когато, минали покрай една баничарница, крадецът го ударил на молба:
- Бате, пусни ме само да си взема една баничка!
Представителят на закона се съгласил. И оня - избягал през задния вход.
След известно време, ченгето отново заловило престъпника.
Когато минавали покрай баничарницата, онзи се примолил:
- Бате, пусни ме само да си взема една баничка!
Униформеният се съгласил. И апашът изчезнал през задния вход!
Но ето, че се състоял трети арест на същото лице!
Когато двамата минавали покрай баничарницата, милиционерът погледнал крадеца респектиращо. И му казал строго:
- Сега - ТИ ще стоиш тука! А пък АЗ ще вляза вътре да ти взема баничката!